119 
hans Kaartværker den værste Anstødssten for Berings første 
Rejse. Den langt yngre Broder, %0oseph-Nicolas, indkaldtes 
der i mod til Rusland 1726 paa hins Anbefaling og ansattes som 
det nydannede Akademis ledende Astronom. I denne Stilling 
syslede han i 21 Aar med det store Riges Kartografi, under 
hans Tilsyn udkom Akademiets Atlas 1745, og det formentes, 
at han førte meget værdifulde geografiske Samlinger med sig 
blkParis kr 747 PS) Men, hvisedetterhar været Bilfældet har 
han ikke forstaaet at gjøre den rette Brug af dem, og han 
har ikke nogen geografisk Betydning.  — Da han rejste til 
Rusland, medtog han uden særlig Indbydelse den ældre Bro- 
der, Zours, og gjorde alt for at skaffe ham en videnskabelig 
Stilling i Landet. Louis synes at”have været en elskværdig 
Døgenigt, der satte megen Pris paa et godt Bord og et fyldt 
Bæger, men brød sig saa lidt som muligt om videnskabelige 
Sysler og Besværligheder. Da han som ungt Menneske stu- 
derede Theologi i Paris, fandt Faderen det nødvendigt at 
sende ham til Kanada, hvor han antog Moderens Navn La 
Croyére og i 17 Aar levede et vildt Soldaterliv, indtil Brø- 
drene ved Faderens Død kaldte ham tilbage fra Landflygtig- 
heden. I Sct. Petersborg underviste Broderen ham i Astro- 
nomiens Grundbegreber, sendte ham paa en Maalingsrejse i 
Lapland og forskaffede ham endelig Stillingen som ledende 
Astronom paa Berings andet Togt. Dette var et stort Mis- 
greb. Louis de PIsle de la Croyére udfyldte kun højst util- 
strækkelig sin Plads, hans akademiske Ledsagere, Miller og 
Gmelin, saa' altfor dybt ned paa ham, og, under Trykket af 
